Prentútgáfa Stundarinnar kemur næst út þann 7. febrúar . Þessi grein er rúmlega 5 mánaða gömul . Óboðlegt að hunsa vilja flokksmanna Jón Kári Jónsson , formaður Félags sjálfstæðismanna í Hlíða - og Holtahverfi , er hissa á yfirlýsingum Bjarna Benediktssonar um að niðurstaða í almennri atkvæðagreiðslu meðal sjálfstæðismanna myndi engu breyta um stefnu þingflokksins í orkupakkamálinu . Jón Kári Jónsson , formaður Félags sjálfstæðismanna í Hlíða - og Holtahverfi , telur einsýnt að það hefði alvarlegar afleiðingar fyrir Sjálfstæðisflokkinn ef niðurstaða hugsanlegrar atkvæðagreiðslu flokksmanna um þriðja orkupakkann yrði hunsuð . „ Þingmenn er auðvitað eingöngu bundnir af samvisku sinni sé henni til að dreifa á annað borð , “ segir hann í samtali við Stundina . „ Þingflokkurinn hefði þegar tekið þá afstöðu að innleiða skuli orkupakkann . Jón Kári er hissa á þessu viðhorfi . „ Svo þegar á hólminn er komið virðist það engu skipta nema það gagnist manni sjálfum hér og nú . Þetta viðhorf er ekki boðlegt í mínum huga . “ Hann segist þekkja marga sem hafi sagt sig úr Sjálfstæðisflokknum vegna málsins . „ Maður spyr enn og aftur : af hverju eigum við að gleypa þennan öngul ? “ Bara vegna þess að við erum í EES ? Mér er alveg sama um hagsmuni Sjálfstæðisflokksins í þessu máli , það eru langtímahagsmunir þjóðarinnar sem blífa og ekkert annað , borinna og óborinna . Það er bara ein rétt leið í þessu máli , að senda það aftur til Sameiginlegu EES-nefndarinnar og biðja um varanlega undanþágu . Það er eina lausnin . “